
Forslag til reviderte kriterier for HMS-prisen
Strategi 2030 har som mål at UiO skal være en nyskapende organisasjon og et attraktivt arbeids- og studiested. HMS-prisen er derfor en viktig pris som bygger opp under strategiarbeidet. 
Arbeidsutvalget har sett behovet for å revidere kriteriene for HMS-prisen.
De reviderte kriteriene bygger i hovedsak på de eksisterende, men de nye kriteriene ønsker å tydeliggjøre og hente frem kandidater som jobber systematisk med helse, miljø og sikkerhet. 
Videre ønsker AU at de reviderte kriteriene skal fremme kandidater som er en pådriver for å iverksette og følge opp arbeidsmiljøtiltak.
AU ber AMU ta stilling til om reviderte kriterier skal vedtas i AMU 21. november. AMU må gjerne komme med konkrete forslag til endringer og andre formuleringer.

Eksisterende kriterier er:
Ut fra en helhetsvurdering skal prisen tildeles en ansatt som utover det man kan forvente:
· i sitt daglige virke utøver praktisk og psykososialt HMS-arbeid som bidrar til å forbedre arbeidsmiljøet for ansatte og studenter

· setter HMS- og arbeidsmiljøkultur høyt på sin dagsorden

· bidrar til å øke forståelsen av og kunnskapen om arbeidet med helse, miljø og sikkerhet

· gjennom sine verv, sin forskning eller sitt daglige virke bidrar til å sette viktige problemstillinger innen arbeidsmiljø og læringsmiljø på dagsorden

· utøver arbeid eller tiltak som bidrar til å skape et bedre arbeidsmiljø eller fremme et inkluderende arbeidsliv.



Forslag til reviderte kriterier:
Ut fra en helhetsvurdering skal prisen tildeles en ansatt som utover det man kan forvente:
[bookmark: _GoBack]-	gjennom sin forskning eller sitt daglige virke bidrar til å sette HMS- og arbeidsmiljø høyt på dagsorden
-	bidrar til å øke forståelsen og kunnskapen for arbeidet med systematisk helse, miljø og sikkerhet 
-	fremmer konstruktive forslag og tiltak som bidrar til å skape et bedre arbeids- og læringsmiljø
-	er pådriver for å iverksette og følge opp arbeidsmiljøtiltak 
- 	er en positiv bidragsyter og samarbeidspartner til kollegaer, ledere og/eller studenter ved sin enhet

